Eirik André Lamøy

Eirik André Lamøy (født 7. november 1984 i Harstad) er en norsk fotballspiller som har spilt for Tromsdalen, Degerfors og Sandefjord Fotball.

Lamøy er opprinnelig fra Harstad og har spilt i flere lokale klubber der gjennom oppveksten, blant annet Harstad IL og Fotballklubben Landsås Han var også i sine ungdomsår en aktiv skiløper, men valgte å satse for fullt på fotballkarrieren ila videregående skole. Lamøy har en bachelorgrad fra universitetet i Tromsø innenfor økonomi og en mastergrad fra universitetet i Oslo innenfor samfunnsøkonomi.

 Spillerkarriere 
Han gikk til Tromsdalen i 2004 og spilte back for klubben i to år. Han hadde deretter en sesong i Sverige, for Degerfors IF (i Superettan i 2006). Sesongen 2007 var han tilbake i Tromsø og spilte spiss for Tromsdalen i 1. divisjon.

Sommeren 2008 skrev han kontrakt med Sandefjord Fotball fra 1. januar 2009 i Eliteserien. Han var i 2013 toppscorer for Sandefjord Fotball.Vil ha med Lamøy videre, Sandefjords Blad 20. juli 2011 I 2014 ble han signert for en ny 2-årskontrakt Sandefjord Fotball.

Lamøy spilte sin 150 obligatoriske kamp for Sandefjord Fotball da laget møtte Hødd på hjemmebane den 15. juni 2014. Han ble kåret til Årets Spiller av spillere, lederteam og jury etter sesongen 2011 og ble ogsaå kåret til Supporternes spiller etter sesongen 2013.

Etter syv sesonger i SF bestemte han seg for å legge opp som fotballspiller. Lamøy spilte i alt 183 kamper og scoret 29 mål for Sandefjord Fotball.

 Statistikk 
(Sist oppdatert 26. desember 2014)  
KlubbKamper* Mål*PeriodeTromsdalen21****2004-2005Degerfors IF****2006Tromsdalen13**20**2007-2008Sandefjord Fotball183292009-2015

* Kun seriekamper.

** Statistikken er mangelfull før sesongen 2007

 Referanser 

 Eksterne lenker 

 Sandefjord Fotball.no – Spillerens profil

Kategori:Norske fotballspillere
Kategori:Fotballspillere for Harstad IL
Kategori:Fotballspillere for Tromsdalen UIL
Kategori:Fotballspillere for Degerfors IF
Kategori:Fotballspillere for Sandefjord Fotball
Kategori:Personer fra Harstad kommune